Diari Oficial de la Generalitat Valenciana


Sumari del DOGV 3240, del 12-05-1998 (1998/3693)

RESOLUCIÓ de 22 d'abril de 1998, del director territorial de Cultura i Educació d'Alacant, per la qual s'estableix el calendari per a l'assignació de llocs escolars a alumnes de centres adscrits i per a l'admissió d'alumnes en centres docents sostinguts amb fons públics que realitzen ensenyaments d'Educació Secundària Obligatòria, Batxillerat i Formació Professional específica de grau mitjà; així com dels ensenyaments encara no extingits de BUP, COU, FPI i FPII.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3240

Data del DOGV
:   12-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3693


Data del document
:   22-03-1998

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 22 d'abril de 1998, del director territorial de Cultura i Educació d'Alacant, per la qual s'estableix el calendari per a l'assignació de llocs escolars a alumnes de centres adscrits i per a l'admissió d'alumnes en centres docents sostinguts amb fons públics que realitzen ensenyaments d'Educació Secundària Obligatòria, Batxillerat i Formació Professional específica de grau mitjà; així com dels ensenyaments encara no extingits de BUP, COU, FPI i FPII. [1998/A3693]
  
El Decret 27/1998, de 10 de març, (DOGV del 26 de març), del Govern Valencià, regula l'admissió de l'alumnat en els centres docents no universitaris finançats amb fons públics.
  
El procediment per a l'admissió d'alumnes ha estat determinat per l'Ordre de 3 d'abril de 1998 (DOGV 08.04.98), de la Conselleria de Cultura, Educació i Ciència.
  
L'apartat quart de l'esmentada ordre encarrega al director territorial l'establiment del calendari per al procés d'escolarització de l'alumnat en els centres docents sostinguts amb fons públics del seu àmbit de competència i la fixació dels terminis màxims de desenvolupament d'aquest procés. Per la disposició transitòria quarta, 2, d'aquesta ordre, ha quedat ampliat, fins al 30 d'abril de 1998, el termini per a dictar la resolució sobre el calendari esmentat.
  
Cal, per tant, establir per al curs 1998/99, el calendari d'admissió de l'alumnat en els centres finançats amb fons públics del nivells que en aquesta resolució s'assenyalen, i els terminis màxims de desenvolupament.
  
Conseqüentment, i en virtut de les facultats que tinc conferides, resolc:
  
Primer
  
L'admissió de l'alumnat d'Educació Secundària Obligatòria (llevat del que es preveu al paràgraf següent), Batxillerat i Formació Professional específica de grau mitjà, per al curs 1998/99, en centres docents sostinguts amb fons públics de la província d'Alacant, es produirà d'acord amb aquesta resolució. Igualment, s'aplicarà als alumnes dels cursos encara no extingits de BUP, COU, FPI i FPII.
  
Excepcionalment, el primer cicle d'Educació Secundària Obligatòria es regirà pel calendari establit en la Resolució de 14 d'abril de 1998, d'aquesta Direcció Territorial, per a aquelles localitats en les quals s'ha autoritzat que aquests ensenyaments es realitzen, provisionalment, en centres d'Educació Primària.
  
El procés d'admissió s'organitzarà en les fases que s'indiquen tot seguit i amb subjecció al calendari següent:
  
I. Actuacions prèvies al procés d'admissió
  
1. Publicació de les àrees d'influència i limítrofes:
  
Fins al 8 de maig, inclusivament.
  
2. Assignació d'un lloc escolar en centres d'Educació Secundària Obligatòria, afectats per l'adscripció de centres d'Educació Primària:
  
· Determinació i publicació de les places disponibles en cada centre:
  
Fins al 8 de maig, inclusivament.
  
· Presentació de la sol·licitud de confirmació de plaça i de la documentació corresponent en el centre d'origen, per a l'assignació de lloc escolar en el centre o centres d'adscripció:
  
De l'11 al 22 de maig, ambdós inclusivament.
  
· Adjudicació de places i publicació de les llistes provisionals d'admissió dels alumnes en els distints centres:
  
Del 25 de maig al 8 de juny, ambdós inclusivament.
  
· Reclamació davant el director o titular del centre sol·licitat en primer lloc:
  
Del 9 a l'11 de juny, ambdós inclusivament.
  
· Resolució de les reclamacions:
  
De l'11 al 16 de juny, ambdós inclusivament.
  
· Publicació de les llistes definitives d'assignació de lloc escolar:
  
El 17 de juny.
  
· Remissió de la documentació dels alumnes dels centres d'origen als adscrits i formalització en aquests de la situació acadèmica dels alumnes (optativitat, religió/alternatives, idioma, etc.):
  
Del 29 de juny al 10 de juliol, ambdós inclusivament.
  
3. Constitució de les comissions d'escolarització:
  
Fins al 30 de maig, inclusivament.
  
4. Publicació de vacants per al procés d'admissió d'alumnes i determinació de centres receptors:
  
Fins al 18 de juny.
  
II. Admissió d'alumnes
  
1. Presentació de les sol·licituds d'admissió i de la documentació corresponent:
  
Del 19 de juny al 2 de juliol, ambdós inclusivament.
  
2. Selecció de sol·licitants:
  
Del 3 a l'11 de juliol, ambdós inclusivament:
  
· Baremació de sol·licituds.
  
· Elaboració de llistats provisionals d'alumnes admesos i no admesos, i remissió a la comissió d'escolarització. Amb aquesta finalitat, queden facultades les comissions municipals d'escolarització per a fixar, segons les circumstàncies de cada localitat, la data en què els centres han d'enviar les llistes provisionals d'alumnes.
  
· Adjudicació de places als alumnes que no l'hagen obtingut en el primer centre sol·licitat.
  
· Publicació de les llistes provisionals de l'alumnat admés i no admés per part de cada centre.
  
3. Reclamacions davant l'òrgan competent de centre per al procés d'admissió d'alumnes:
  
Del 13 al 15 de juliol, ambdós inclusivament.
  
4. Publicació de les llistes definitives de l'alumnat admés i no admés:
  
El 16 de juliol, sense perjudici de la resolució de la comissió municipal d'escolarització sobre els casos a què fa referència el punt següent.
  
5. Reclamacions davant la comissió d'escolarització, en el procés d'admissió d'alumnes en centres públics:
  
Del 17 al 21 de juliol, ambdós inclusivament.
  
6. Resolució de les reclamacions per part de la comissió d'escolarització, en el procés d'admissió d'alumnes en centres públics:
  
Del 21 al 25 de juliol, ambdós inclusivament.
  
7. Formalització de la matrícula en els centres:
  
Del 27 al 31 de juliol, ambdós inclusivament.
  
L'alumnat de Batxillerat i FP que en l'avaluació final de juny estiga en condicions acadèmiques d'inscriure's al curs següent formalitzarà la seua matrícula en el mes de juliol, en el termini que, a aquests efectes, determine cada centre.
  
8. Recurs ordinari davant el director territorial de Cultura i Educació, en el procés d'admissió d'alumnes en centres públics:
  
Un mes comptador des de la recepció de l'acord adoptat per la comissió d'escolarització.
  
En el centres privats sostinguts amb fons públics el interessats podran formular una denúncia davant la Direcció Territorial de Cultura i Educació.
  
9. Tramitació de vacants en finalitzar el procés:
  
El 31 de juliol:
  
· Remissió de les vacants a la comissió d'escolarització per part dels centes docents.
  
· Les comissions d'escolarització traslladaran les relacions de les vacants dels centres de la seua competència (annex XIV i següents de l'ordre) a la Direcció Territorial de Cultura i Educació (Servei d'Inspecció Educativa).
  
Segon
  
Calendari extraordinari d'admissió d'alumnes, exclusivament per a aquells ensenyaments en què s'apliquen proves al setembre
  
1. Publicació de vacants i presentació de sol·licituds:
  
Fins al 5 de setembre, inclusivament.
  
2. Selecció de sol·licitants:
  
Fins al 8 de setembre, inclusivament:
  
· Baremació de sol·licituds i adjudicació de places per l'òrgan competent de centre per al procés d'admissió d'alumnes.
  
· Reunions de les comissions d'escolarització.
  
· Publicació de llistes provisionals.
  
3. Reclamacions:
  
El 9 de setembre.
  
4. Resolució de reclamacions per la Comissió Municipal d'Escolarització i publicació de llistes definitives:
  
El 10 de setembre.
  
5. Formalització de matrícula:
  
Fins al 12 de setembre.
  
6. Tramitació de vacants en finalitzar el procés:
  
Fins al 19 de setembre:
  
· Remissió de les vacants a la comissió d'escolarització per part dels centres docents.
  
· Trasllat per les comissions d'escolarització de les relacions de vacants dels centres de la seua competència (annex XIV i següents de l'ordre) a la Direcció Territorial de Cultura i Educació (Servei d'Inspecció Educativa).
  
Els directors dels centres establiran un termini de matrícula per als alumnes repetidors del mateix centre, els quals hauran de matricular-se en aquest període, passat el qual, perdran l'opció al lloc escolar. En qualsevol cas, el termini serà anterior a l'establit per als alumnes de nou ingrés.
  
Tercer
  
L'alumnat que necessite ser escolaritzar una vegada finalitzat el procés ordinari de matriculació, seguirà el procediment establit en l'apartat trenta-set, 2 de l'Ordre de 3 d'abril de 1998.
  
Quart
  
L'import del salari mínim interprofessional de l'any 1996 per a valorar les rendes anuals de la unitat familiar (article 16 del Decret 27/1998) és de 908.880 pessetes, segons va establir el Reial Decret 2.199/1995, de 28 de desembre (BOE 29.12.95).